
Nr. ......................din......................
REFERAT DE APROBARE       
privind  aprobarea documentației tehnico – economice faza DALI, a indicatorilor tehnico-economici și a devizului general, pentru obiectivul de investiții

,,Reabilitare Școala gimnazială nr. 15”
Nivelul de educație este factor-cheie al dezvoltării naționale, deoarece determină în mare măsură activitatea economică și productivitatea, precum și mobilitatea forţei de muncă, creând premisele, pe termen lung pentru existenţa unui nivel mai ridicat de trai și de calitate a vieții. Având în vedere tendințele demografice negative, profilul educațional al populației este o condiție esențială pentru o creștere inteligentă, durabilă și favorabilă incluziunii. Acest deziderat nu se poate realiza însă fără o infrastructură adecvată/corespunzătoare ciclurilor educaționale, infrastructura educațională fiind esențială pentru educație, dezvoltarea timpurie a copiilor, pentru construirea de abilități sociale și a capacității de integrare socială. 

Sprijinul POR va asigura creșterea accesului, calității și a atractivității educației, contribuind la creșterea ratei de participare la diferite niveluri de educație, la reducerea abandonului școlar și a părăsirii timpurii a școlii, la o rată mai mare de absolvire a învățământului obligatoriu și la creșterea ratei de tranziție spre niveluri superioare de educație. In vederea accesării de fonduri neramursabile pentru finanțarea lucrărilor de reabilitare a școlii, s-a întocmit documentația tehnico-economica faza DALI prin care se stabilește soluția tehnică și economico-financiară recomandată pentru îmbunătățirea calității infrastructurii educaționale și urmărind totodată ca obiectiv specific creșterea eficienței energetice a imobilului.  

Având în vedere cele expuse anterior, în conformitate cu prevederile:

-        art. 5, alin. (1) lit. b) și alin. (4), art. 7 alin ( 2) și art. 9 alin. (4) din HG nr 907 / 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

-
art. 41, art.44, art.45 din Legea 273/2006 privind finanțele publice locale, actualizată; 

-
prevederile art. 84, art.129, alin.(1) și alin.(2) lit.(b), alin.(4) lit.(d), art.139 alin.(1) și  alin. (3) lit.(a),  și art. 196, alin.(1) lit. (a) din Codul Administrativ aprobat prin OUG nr. 57 din 3 iulie 2019,

vă supunem spre analiză, dezbatere și aprobare a documentației tehnico-economică faza DALI, Anexei nr. 1 - Indicatorii tehnico-economici, Anexei nr. 2 - Deviz general al obiectivului de investiții și a Anexei nr. 3 Descrierea sumară a investiției pentru obiectivul ,,Reabilitare Școala gimnazială nr. 15. Se atașează prezentului raport Anexa nr. 1, Anexa nr. 2 și Anexa nr. 3.
INITIATOR,

PRIMAR,

SCRECIU MARIUS VASILE

